Ράφαελ Φαν ντερ Φάαρτ

Αρχική ζωή

Ο Φαν ντερ Φααρτ γεννήθηκε στο Χέμσερκ από Ολλανδό πατέρα και Ισπανή μητέρα. Στην ηλικία των 10 ετών μπήκε στην ακαδημία του Άγιαξ.

ΑΦΚ Άγιαξ

Ο Φαν ντερ Φααρτ ήταν στις ακαδημίες της ομάδας μαζί με τους συμπαίκτες του στην εθνική Τζον Χάιτινγκα και Γουέσλεϊ Σνάιντερ. Αρχικά υπέγραψε στον Άγιαξ σε δοκιμαστική βάση αλλά αφού εντυπωσίασε τους προπονητές έγινε μόνιμος στην ομάδα. Στην ηλικία των 17 ετών έκανε την πρώτη του εμφάνιση με την αντρική ομάδα του Άγιαξ σε μια ισοπαλία 1-1 εναντίον της Ντε Μπος στις 19 Απριλίου 2000 την σαιζόν 1999-2000.
Την σαιζόν 2000-2001 ο προπονητής του Αίαντα Κο Αντριάνσε αύξησε τον χρόνο συμμετοχής του Φαν ντερ Φααρτ βάζοντας τον στην θέση του επιτελικού μέσου. Βραβεύτηκε ως το καλύτερο ευρωπαϊκο ταλέντο της χρονιάς από μία ιταλική ποδοσφαιρκή ιστοσελίδα.
Την επόμενη χρονιά ο Φαν ντερ Φααρτ είχε έναν σοβαρό τραυματισμο στο γόνατο και έτσι έμεινε εκτός αγωνιστικής δράσης για αρκετούς μήνες. Με το που επανήλθε στην αγωνιστική δράση ξανατραυμάτισε το ίδιο γόνατο στις 2 Απριλίου 2002 και χρειάστηκε να χειρουργηθεί και να αφαιρεθεί ο μηνίσκος του. Ένας τραυματισμός τον οδήγησε στο να χάσει κάποιους αγώνες από την επιτυχημένη χρονιά του Άγιαξ στην Ερεντιβίζιε  και τον θρίαμβο στο ολλανδικό κύπελλο εναντίον της Ουτρέχτης, αλλά αυτό δεν τον σταμάτησε από το να ονομαστεί ολλανδικό ταλέντο της χρονιάς.
Την σαιζόν 2002-2003 ο Φαν ντερ Φααρτ έκανε μόνο 21 εμφανίσεις στο πρωτάθλημα σκοράροντας 18 γκολ.
Στο πρώτο μισό της σαιζόν 2003-2004 οι εμφανίσεις του Φαν ντερ Φααρτ ήταν πολύ κακές. Ο ίδιος παραδέχτηκε ότι είχε παραπάνω κιλά ενώ τα ΜΜΕ τον κριτίκαραν για τον τρόπο ζωής του με την τότε αρραβωνιαστικιά του Σίλβι Μάις. Έγινε μια ισχυρή φιγούρα ξανά καθώς ο Άγιαξ πήρε ένα ακόμα πρωτάθλημα. Εκείνη την περίοδο είχε καθιερωθεί ως ένας από τους αστέρες της ομάδας του Άγιαξ και ως ένας από τους πιο δημοφιλείς παίκτες στην Ολλανδία.
Ο Φαν ντερ Φααρτ έγινε αρχηγός στην ομάδα για την σαιζόν 2004-2005 από τον προπονητή Ρόναλντ Κούμαν. Κατά τη διάρκεια ενός διεθνούς αγώνα στις 18 Αυγούστου 2004 τραυματίστηκε από τον τότε συμπαίκτη του στην ομάδα Ζλάταν Ιμπραΐμοβιτς και έτσι ο Σουηδός πουλήθηκε στην Γιουβέντους δύο εβδομάδες μετά ύστερα από κάποιες κατηγορίες ότι ο Ιμπραΐμοβιτς χτύπησε τον Φαν ντερ Φααρτ επίτηδες. Ως αποτέλεσμα ο Φαν ντερ Φααρτ πήρε την θέση του Ιμπραΐμοβιτς ως επιθετικός. Ήταν στεναχωρημένος διότι έπαιζε εκτός θέσης και μετά την άρνηση του να παίξει στα πλάγια σε έναν αγώνα Τσάμπιονς Λιγκ του αφαιρέθηκε το περιβραρχιόνιο από τον Ρόναλντ Κούμαν. Τον Σεπτέμβριο, σε ένα ματς εναντίον της Άντο ντεν Χάγκ οι φίλαθλοι φώναζαν συνθήματα κατά της αρραβωνιαστικιάς του Σίλβι Μάις με τους διαιτητές να διακόπτουν τον αγώνα αρκετές φορές. Μετά τον αγώνα ανακοίνωσε ότι θα έφευγε από την ομάδα στο τέλος της σαιζόν.

Αμβούργο

Σε εκείνο το σημείο οι εμφανίσεις του Φαν ντερ Φααρτ τράβηξαν το ενδιαφέρον μερικών από τους μεγαλύτερους συλλόγους της Ευρώπης όπως η ΑΚ Μίλαν. Όμως το καλοκαίρι του 2005 υπέγραψε για τον γερμανικό σύλλογο Αμβούργο. Η αξίας 5.5 εκατομμυρίων ευρώ μεταγγραφη του στο Αμβούργο παραξένεψε πολλούς. Πολλοί άλλοι μεγαλύτεροι σύλλογοι είχαν δείξει ενδιαφέρον αλλά αυτός προτίμησε το Αμβούργο. Ο θρύλος του Άγιαξ Γιόχαν Κρόιφ σχολίασε,  Δεν ξέρω τι να πω σχετικά με αυτό ή το τι κάνει ο Ράφαελ Φαν ντερ Φααρτ στο Αμβούργο.
Έπαιξε έναν καθοριστικό ρόλο στην εκπληκτική εκτός έδρας πορεία του Αμβούργου εκείνη την σαιζόν, σκοράροντας σε κάθε από τα πρώτα τέσσερα παιχνίδια της ομάδας στο πρωτάθλημα. Στην πραγματικότητα, στον πρώτο ενάμιση χρόνο του στην Γερμανία η ομάδα του δεν έχασε ούτε σε έναν αγώνα όση διάρκεια ήταν στον αγωνιστικό χώρο. Ο Φαν ντερ Φααρτ τελείωσε την χρονιά ως ο πρώτος σκόρερ της ομάδας με 16 γκολ σε όλες τις διοργανώσεις με το Αμβούργο να τερματίζει τρίτο στο πρωτάθλημα. Επίσης κέρδισαν το Κύπελλο Ιντερτότο.
Την σαιζόν 2006-2007 έγινε ο αρχηγός της ομάδας. Αυτή η σαιζόν αποδείχτηκε μια δύσκολη για τον σύλλογο και παρ'όλο τα τρία γκολ που σημείωσε ο Φαν ντερ Φααρτ στο Τσάμπιονς Λιγκ η ομάδα δεν πέρασε από την φάση των ομίλων. Επίσης η ομάδα βρισκόταν για αρκετούς μήνες στην τελευταία θέση του βαθμολογικού πίνακα στο πρωτάθλημα. Όμως με τον ερχομό του συμπατριώτη του Φαν ντερ Φααρτ Χουμπ Στέφενς στην ομάδα ως προπονητής το Αμβούργο ανέβηκε πολλές θέσεις στον βαθμολογικό πίνακα και τερμάτισε στην έβδομη θέση και προκρίθηκε για το Κύπελλο Ιντερτότο το οποιό και κέρδισε για άλλη μια φορά.
Ύστερα από το ενδιαφέρον της Ρεάλ Μαδρίτης για να τον αγοράσει ο Φαν ντερ Φααρτ είπε: Είμαι έτοιμος να περάσω άλλη μια χρονιά στο Αμβούργο, τώρα έχουμε την ομάδα για να καταφέρουμε κάτι. Την σαιζόν 2007-2008 ο Φαν ντερ Φααρτ σκόραρε 12 γκολ στο πρωτάθλημα καθώς το Αμβούργο τερμάτισε τέταρτο στο πρωτάθλημα. Επίσης έφτασαν στον γύρο των δεκαέξι στο ΟΥΕΦΑ Γιουρόπα Λιγκ. Σε έναν αγώνα εναντίον της ΦΚ Ζυρίχη τραυματίστηκε μένοντας εκτός αγωνιστικής δράσης για έξι εβδομάδες. Στην χειμερινή μεταγγραφική περίοδο αγνόησε το ενδιαφέρον της Τσέλσι και της Βαλένθια λέγοντας πως θα έμενε με το Αμβούργο ως το τέλος της χρονιάς χωρίς να ανανεώσει το συμβόλαιο του.

Ρεάλ Μαδρίτης

Στις 4 Αυγούστου η Ρεάλ Μαδρίτης και το Αμβούργο έφτασαν σε μια συμφωνία για να μεταγραφεί ο παίκτης από τον έναν σύλλογο στον άλλον. Η μεταγραφή που θα άξιζε 13 εκατομμύρια €. Ο Φαν ντερ Φααρτ ο οποίος υπέγραψε ένα πενταετές συμβόλαιο ήταν η μοναδική μεταγραφή της Ρεάλ για εκείνο το Καλοκαίρι. Στην παρουσίαση του παρόντες ήταν πάνω από 2.000 φίλαθλοι της Ρεάλ Μαδρίτης. Άλλαξε το νούμερο από το 19 στο 23 διότι ο συμπαίκτης του Γουέσλεϊ Σνάιντερ πήρε το 10 ύστερα από την φυγή του Ρομπίνιο στην Μάντσεστερ Σίτι. Στο ντεμπούτο του εναντίον της Νουμάνθια σκόραρε το πρώτο του γκολ για την Ρεάλ σε μια νίκη 4-3. Στις 24 Σεπτεμβρίου σκόραρε ένα χατ-ρικ εναντίον της Σπόρτινγκ Χιχόν. Τον Οκτώβριο του 2008 ήταν υποψήφιος για την Χρυσή Μπάλα μαζί με πολλούς άλλους παίκτες του Ισπανικού Πρωταθλήματος. Το βραβείο τελικά πήγε στον Κριστιάνο Ρονάλντο της Μάντσεστερ Γιουνάιτεντ και μελλοντικό συμπαίκτη του. Για το δεύτερο μισό της 2008-2009 σαιζόν ο Φαν ντερ Φααρτ χρησιμοποιούνταν συνήθως ως αλλαγή από τον προπονητή Χουάντε Ράμος κάτι το οποίο οδήγησε σε φήμες μεταξύ μαλώματος μεταξύ παίκτη και προπονητή. Παρά το ενδιαφέρον της Τσέλσι, της Άρσεναλ και της Λίβερπουλ ο Φαν ντερ Φααρτ αρνήθηκε κάποια επαφή με τους αγγλικούς συλλόγους.
Κατά τη διάρκεια του καλοκαιριού του 2009 φημολογούνταν ότι ο Φαν ντερ Φααρτ θα έφευγε από την Ισπανία αφού είχε ενημερωθεί ότι δεν ήταν στα πλάνα του προπονητή της ομάδας Μανουέλ Πελεγκρίνι. Το νούμερο του 23 που φορούσε στην φανέλα είχε δοθεί στον Εστεμπάν Γρανέρο για την προετοιμασία, αφήνοντας τον χωρίς νούμερο. Όμως στο τέλος της μεταγγραφικής περιόδου συμφώνησε με την διοίκηση της Ρεάλ Μαδρίτης να μείνει στην ομάδα καθώς ο αριθμός παικτών είχε μειωθεί στους 25 αφού οι συμπατριώτες του Άριεν Ρόμπεν, Κλας-Γιάν Χούντελαρ, και Γουέσλεϊ Σνάιντερ έφυγαν από την ομάδα. Ο Φαν ντερ Φααρτ ξαναπήρε το αρχικό του νούμερο 23 με τον Γρανέρο να παίρνει το 24. Ένας τραυματισμός του Κακά έδωσε την ευκαιρία στον Φαν ντερ Φααρτ να ξαναγίνει σημαντικός για τους Μαδριντίστας και πάλι. Στις 20 Δεκεμβρίου, σκόραρε δύο γκολ εναντίον της Ρεάλ Σαραγόσα σε μία νίκη 6-0. Ο Φαν ντερ Φααρτ εξέφρασε την επιθυμία του να μείνει στην Ρεάλ Μαδρίτης τουλάχιστον μέχρι το τέλος του συμβολαίου του.

Τότεναμ

Στις 31 Αυγούστου 2010, δύο ώρες πριν κλείσει η μεταγραφική περίοδος, η Τότεναμ έκανε μια πρόταση 11 εκατομυρίων Ευρώ για τον Φαν ντερ Φααρτ. Η Πρέμιερ Λιγκ ανακοίνωσε στις 1 Σεπτεμβρίου ότι έδωσε ειδική άδεια στην Τότεναμ να αγοράσει τον παίκτη λόγω κάποιων τεχνικών προβλημάτων. Υπέγραψε ένα τετραετές συμβόλαιο στο Γουάιτ Χαρτ Λέιν και ανακοινώθηκε ότι θα φορούσε το νούμερο 11 για τα Σπιρούνια.Ο Φαν ντερ Φααρτ αρνήθηκε τις εικασίες ότι ήταν μια αποτυχία στην Ρεάλ Μαδρίτης και επιβεβαίωσε ότι έδινε τα πάντα και για τον σύλλογο και για την χώρα του τα τελευταία δύο χρόνια και είπε ότι ήθελε να δείξει την ποιότητα του για τον καινούργιο του σύλλογο. Ο Φαν ντερ Φααρτ έκανε το ντεμπούτο του εναντίον της Γουέστ Μπρομ σε μια ισοπαλία 1-1 στις 11 Σεπτεμβρίου 2010. Την πρώτη του εμφάνιση στο Τσάμπιονς Λιγκ με την Τότεναμ την έκανε στον αγώνα εναντίον της Βέρντερ Βρέμης σε μια ισοπαλία 2-2, όπου έδωσε μια ασίστ στον Πίτερ Κράουτς.
Ο Φαν ντερ Φααρτ σκόραρε το πρώτο του γκολ στην Πρέμιερ Λιγκ εναντίον των Γουλβς στις 18 Σεπτεμβρίου από το σημείο του πέναλτι.
Αφού σκόραρε τρία γκολ σε τέσσερις αγώνες στο πρωτάθλημα και με ένα γκολ και μία ασιστ σε δύο αγώνες Τσάμπιονς Λιγκ ονομάστηκε καλύτερος παίκτης της εβδομάδας από το Goal.com στις 4 Οκτωβρίου 2010. Στην συνέχεια ονομάστηκε καλύτερος παίκτης του μήνα Οκτώβρη για την Πρέμιερ Λιγκ. Στις 20 Νοεμβρίου σκόραρε και παρείχε μια ασίστ στην σπουδαία νίκη 2-3 εναντίον της Άρσεναλ. Ένας τραυματισμός κράτησε τον Φαν ντερ Φααρτ εκτός γηπέδων για σχεδόν όλο τον Δεκέμβριο, αλλά επέστρεψε στην βασική ενδεκάδα την Boxing Day για να σκοράρει δύο γκολ εναντίον της Άστον Βίλα. Στις 20 Απριλίου σκόραρε δύο γκολ εναντίον της Άρσεναλ σε εντός έδρας ισοπαλία 3-3.

Διεθνής Καριέρα

Ο Φαν ντερ Φααρτ έκανε το ντεμπούτο του στην ηλικία των 18 εναντίον της Ανδόρρας στις 6 Οκτωβρίου 2001. Ήταν μέλος των ομάδων που συμμετείχαν στο Ευρωπαϊκό Πρωτάθλημα Ποδοσφαίρου 2004, Ευρωπαϊκό Πρωτάθλημα Ποδοσφαίρου 2008, Ευρωπαϊκό Πρωτάθλημα Ποδοσφαίρου 2012, στο Παγκόσμιο Κύπελλο Ποδοσφαίρου 2006 και στο Παγκόσμιο Κύπελλο Ποδοσφαίρου 2010. Στις 15 Αυγούστου 2012, ο Φαν ντερ Φααρτ κέρδισε την 100η του συμμετοχή με την Εθνική Ομάδα σε έναν αγώνα εναντίον του Βελγίου.